මෙසේ දින කිහිපයක් ගතවිය. මියගිය ආච්චි සොහොන ළඟ, කඩුල්ල ළඟ, කාමරයේ, කුස්සියේ සහ ළිඳ ළඟ සිටි බව ඇතැම් අය දැක තිබේ. මේ අතර නිපුනි හා විසල් තමන් විවාහ වී වසර පහක් පිරීම නිමිත්තෙන් ඩුබායි රටේ මිතුරු මිතුරියන් හට සාදයක් පැවැත්වූහ. එහිදී ඡායාරූප ගැනීම හා වීඩියෝ කිරීමද සිදුවිය. උත්සවය නිමා වී දින කීපයකට පසු නිපුනි හා විසල් පරිගණකයට දමා ගත් ඡායාරූප බලන්නට වූහ. එක් ඡායාරූපයක අමුතු දෙයක් තිබුණි. නිපුනි පමණක් එම ඡායාරූපයට පෙනී සිටි අතර පසෙකින් මීදුමක් සමඟ රතු පැහැති පැල්ලමක් වැනි දෙයක් පෙනෙන්නට තිබුණි. මෙම රතු පැහැති පැල්ලම කුමක්දැයි බැලීමට ඡායාරූපය විශාල කළහ. එහි වයසක කුදු කාන්තාවකගේ ඡායාවක් වැනි දෙයක් පෙනෙන්නට විය. මෙය කාගේ හෝ ඡායාවක් ද නැතහොත් මියගිය ආච්චි ද යන්න ඔවුනට සැකයක් ඇති විය. මියගිය ආච්චි කිහිපදෙනෙකුටම දර්ශනය වූ බව මොවුන්ට ද දැනගැනීමට ලැබී තිබුණි. ඒ නිසා මේ ඡායාරූපයේ ඉන්නේද මියගිය ආච්චි යන්න මොවුහු සිතූහ.
නිපුනි සහ විසල් විවාහ වී වසර කීයද?
පහක්